Suo että lahjan sulle saan
Suo että lahjan sulle saan,
 Vaikk’ olen varatoin:
 Mun lauluni ja lempen’ vaan
 Mä sulle tuoda voin.

 Oi! lauluni, joss’ aikehet
 Jaloimmat äänen saa,
 Ja lempen’, jota sävelet
 Ei jaksa kannattaa.

 Kyll’ eivät lempi, laulelot
 Siniä taivon tuo,
 Mut pilviin, joskin nouskohot,
 Ne suloloiston luo.

 Ja jospa joskus murenet
 Saa äänet riutumaan,
 Niin lempi, voittain sorrokset,
 Ne taas saa sointumaan. –

 Suo että lahjan sulle saan,
 Vaikk’ olen varatoin;
 Mun lauluni ja lempen’ vaan
 Mä sulle tuoda voin.

ae–ae [Rafael Laethén].

Rafael Laethén
Runot
Thomas Moore